cyanic-selkie/wikianc huggingface dataset:
வெண்முரசு (புதினம்)
கதைச்சுருக்கம்
வண்ணக்கடல், சங்க பாணனாகிய இளநாகன் பாரத நிலத்தில் ஒரு முனையில் தொடங்கி மறுமுனை வரும்வரை, குரு வம்சத்தின் கதைகளை கேட்டு அறிந்து வருவதாய் உள்ளது ஒரு சரடென்றால் பிறிதொன்று பாண்டவகௌரவர்களின் இளமையை தொட்டுசெல்வது. துரோணர், பரசுராமர், ஏகலைவன், துரியோதனன் போன்ற கதாப்பாத்திரங்கள் எழுந்து வருவதோடு கர்ணனின் ஒளிமிக்க சித்திரத்தையும் இந்நாவல் காட்டுகிறது. குலக்கதைகள், நிலச்சித்தரிப்புகள், திருவிழாக்கள், இந்திய ஞான மரபுகள் என இதன் வண்ணங்கள் முடிவிலாதவை.
பிரயாகை, திரௌபதியின் பிறப்பு வளர்ச்சி சுயம்வரத்தையும் சித்தரிக்கும் இந்நாவலின் ஒரு சரடு, ஒருங்கே கிருஷ்ணனின் அரசியல் தொடக்கத்தையும் முதற்போரையும் துவாரகை அமையும் விதத்தையும் கூறிச் செல்கிறது.
வெண்முகில் நகரம், இந்திரபிரஸ்தம் அமைந்த வழிகளை தொடர்ந்து செல்லும் கதை. திரௌபதியின் திருமணத்திற்கு பின் பாண்டவர்கள் தங்களுக்கென அமைக்க விரும்பும் ஒரு நகரத்தின் வழியே அவர்களின் உள ஆழங்களை சித்தரிக்கிறது இந்நாவல். பூரிசிரவஸ், சாத்யகி ஆகியோர் இதன் மையக்கதபாத்திரங்கள். அரசியலும் அதற்கு அப்பால் மனிதர்களும் என செல்லும் கதை.
எட்டாவது நூலாகிய காண்டீபம், இந்திரபிரஸ்தத்திலிருந்து அர்ஜுனன் கிளம்பிச் செல்லும் பயணம். அந்த பயணத்தினூடே பிற மனைவியரையும் உறவுகளையும் கண்டடைகிறான். கிருஷ்ணனின் உறவாக அறிமுகமாகும் அரிஷ்டநேமியின் குணச்சித்திரம், அர்ஜுனின் சாகசங்கள், சுபத்திரையின் வரவு என விரிவடைகிறது.
வெய்யோன், கர்ணனின் இளமை நினைவுகள், உறவுகள், இந்திரபிரஸ்தம் அமைந்த பிறகான மனது என செல்கிறது. கதை தொடங்கும்போதே துரியோதனனால் நாடளிக்கப்பட்ட சூதர் பாடும் அங்க தேசத்து மன்னனாகத்தான் இருக்கிறான். அவன் அன்னையுடனான உறவின் ஆழங்களும், காண்டவ வனத்தை அர்ஜுனனும் கிருஷ்ணனும் அழித்து இந்திரபிரஸ்தம் அமைந்த விதமும், ஜராசந்தன் போன்ற பிற அரசர்களும் அறிமுகமகுவது போன்ற கலவையான மொழிபுகளும் ஓட்டமும் அமைந்த கதை.
பத்தாம் நாவலான பன்னிரு படைக்களம், நகர் அமைந்து பாண்டவர் ராஜசூயம் வேட்டு செய்யும் வேள்வியும், அதன் காரணமாக எதிராக அமையும் அரசியல் காரணங்களும், திரௌபதி பாண்டவரின் அஸ்தினபுரியின் வருகையும் நாற்கள ஆடலும் சித்தரிக்கப்படுகிறது. ஜராசந்தன் சிசுபாலன் ஆகியோரின் கொலைக்குப் பிறகு உக்கிரமாக உருமாறும் துரியோதனின் சித்திரத்தையும் அளிக்கிறது. இதுவரையிலான மொத்த கதையோட்டதிற்கும் ஒரு திருப்பம் போல அமைந்த நாவல்.
பதினோராம் நாவலான சொல்வளர்காடு, நாடிழந்து வனவாசம் செல்லும் பாண்டவரின் கதையின் தொடக்கத்தை கூறுகிறது. ஒவ்வொரு வேதகால கல்விநிலைகள் வழியாக அதன் தத்துவங்களை கடந்து செல்லும் ஒரு பயணமாக அமையும் நாவல். கிருஷ்ணனின் குணசித்திரத்தின் முதல் மாறுதலையும், முதன்மையாக யுதிஷ்டிரன் அடையும் உச்சத்தையும் சொல்லும் நாவல்.
கிராதம், பன்னிரண்டாவது நாவல் இவ்வரிசையில். மீண்டும் கிளம்பிச் செல்லும் அர்ஜுனின் வேறொரு பயணம். இருண்மையும், ஆன்மீகமும், கலந்த சைவப் பின்னணியில் அமைந்த நாவல். இதுவரை வந்த வெண்முரசு வரிசையிலேயே மிகுபுனைவு அதிகம் கலந்தது. நான்கு திசைதேவர்களையும் வென்று அஸ்திரங்கள் பெற்று, இறுதியில் சிவனிடம் போரிட்டு பாசுபதம் பெற்ற கதையைச் சொல்கிறது. கிருஷ்ணனின் இருண்ட பக்கங்களை சித்தரிக்கும் சரடு குறிப்பிடத்தக்கது.
நூல் பதிமூன்று, மாமலர், பீமன் கல்யாண சௌகந்திக மலரை தேடிச் செல்லும் பயணம் பற்றியது. குலாந்தகனாகிய பீமனுக்கு குருகுலத்தின் மூதன்னையரின் கதைகள் சொல்லப்படுகின்றன. பாரதநிலத்தின் முதல் பேரரசியான தேவயானியின் வாழ்வு திரௌபதியின் வாழ்விற்கு இணை வைக்கப்படுகிறது. அனைத்து மெய்மைகளையும் கைவிட்டும் காதலின் அழியா மலராகிய கல்யாண சௌந்திகத்தை அடைந்ததன் மூலம் பீமன் முழுமையடைந்த நிகழ்வு சித்தரிக்கப்பட்டுள்ளது..
நூல் பதினைந்து எழுதழல் கெளரவ பாண்டவ மைந்தர்கள் பற்றியது இந்நூல். போருக்கு முந்தைய அணிசேரல் அணிமாறல் உள்ளிட்ட அரசியல் நிகழ்வுகளை உள்ளடக்கியது. அடுத்த தலைமுறை மைந்தரைப் பற்றிய சித்திரம் மிக விரிவாக இடம்பெறுகிறது.
நூல் பதினாறு குருதிச்சாரல் இளைய யாதவர் பாண்டவர்களுக்காக போருக்கு முன் தூது போவது இதில் இடம் பெறுகிறது. மூன்று முறை பாண்டவர் சார்பாக தூது போகிறார். அது தவிர குந்தியால் அபிமன்யுவும் இளைய யாதவரால் சாத்யகியும் துரியனால் அஸ்வத்தாமனும் தூது அனுப்பப்டுகிறார்கள் வெவ்வேறு இடங்களுக்கு. போருக்கு முன்பாக அன்னையரின் உள நிலையை பேசும் நூல் இது.
நெடுங்குழு 10 தனிமங்கள்
நெடுங்குழு 10  உள்ள தனிமங்களை நிக்கல் தொகுதி தனிமங்கள் என்று அழைக்கப்படுகிறது. இக்குழுவில் இடை நிலை உலோகங்களான நிக்கல்(Ni), பலேடியம்(Pd),பிளாட்டினம்(Pt), டார்ம்சிட்டாட்டியம்(Ds) ஆகிய நான்கும் இருக்கின்றன. இதில் மெய்ட்னீரியமின் எல்லா ஓரிடத்தான்களும் கதிரியக்கப் பண்புகளை கொண்டுள்ளது. இயற்கையாக கிடைக்கப்படாத இவை மிகச் சிறிய அளவில் உற்பத்தி செய்யப்பட்டுள்ளது. எல்லா நெடுங்குழுக்களை போலவே இங்கும் எதிர்மின்னி அமைப்பில், இறுதிக் கூட்டில் எல்லா தனிமங்களும் ஒரு எதிர்மின்னியை கொண்டுள்ளது. அனால் அதிசயக்கும் விதமாக பலேடியம் மட்டும் பதினெட்டு எதிர்மின்னிகளை கொண்டுள்ளது.
வெண்முரசு (புதினம்)
கதைச்சுருக்கம்
பதினேழாவது நாவல் இமைக்கணம், அர்ஜுனனுக்கு கீதை உரைக்கப்பட்ட கதையைக் கூறுகிறது. மொத்த மஹாபாரதத்தையும் வேதங்களுக்கு இடையிலான மோதலாகச் சித்தரிக்கும் வெண்முரசு, எழப்போகும் புதிய வேதத்தை இளைய யாதவருக்கும் வெண்முரசின் முக்கிய கதைமாந்தர்களுக்குமான விவாதம் மூலம் விளக்குகிறது.
நெடுங்குழு 10 தனிமங்கள்
நெடுங்குழு 10 உள்ள தனிமங்கள் பெரும்பாலும் வெள்ளை அல்லது வெளிர் சாம்பல் நிறத்தில் உள்ளது. எளிதில் கருக்காத இவை மினுமினுக்கும் ஆற்றல் உடையது. இவை பெரும்பாலும் மின்னியல் பயன்பாட்டிற்கும், கலப்புலோகம் தயாரிக்கவும், வேதியியல் வினைவேகமாற்றியாகவும், ஆபரணம் செய்யவும் பயன்படுத்தப்படுகிறது.
வெண்முரசு (புதினம்)
கதைச்சுருக்கம்
பதினெட்டாவது நாவலான செந்நாவேங்கை, அன்னைப் புலியென குருஷேத்ரம் காத்திருந்ததைச் சித்தரிக்கிறது. இளைய யாதவரின் தூது முறிந்தபின் இருதரப்பும் போருக்கெழுவதையும் இளமைந்தரின் போருக்கான மனநிலையையும் அவர்களின் மணங்களையும் விவரிக்கும் இந்நாவல், அன்னையரின் அச்சத்திற்கேற்ப முதல்நாள் போரிலேயே மைந்தர்கள் களம்படுவதுடன் முடிகிறது.
நெடுங்குழு 10 தனிமங்கள்
பகுப்பு:தனிமக் குழுக்கள்
வெண்முரசு (புதினம்)
கதைச்சுருக்கம்
பத்தொன்பதாம் நாவலான திசைதேர் வெள்ளம், இரண்டாம்நாள் முதல் பத்தாம்நாள் வரையிலான போரினை விவரிக்கிறது. பீஷ்மரைக் காக்க கங்கையின் ஆணைப்படி அவருடலில் எழும் எட்டுவசுக்களும் ஒவ்வொருவராக அவரைவிட்டு நீங்க, பத்தாம்நாள் போரில் தனித்து நிற்கும் பீஷ்மர் சிகண்டியாலும் அர்ஜுனனாலும் களத்தில் வீழ்வதைச் சித்தரிக்கிறது இந்நாவல்.
இருபதாம் நாவலான கார்கடல், பீஷ்மரின் வீழ்ச்சிக்குப்பின் கர்ணன் களம்புகுவதையும், அபிமன்யு, கடோத்கஜன் மற்றும் துரோணர் ஆகியோர் வீழ்வதையும் சித்தரிக்கிறது இந்நாவல்.
இருபத்து ஒன்றாம் நாவலான இருட்கனி, கர்ணன் களத்தலைமை ஏற்ற பின்னரான போரையும், தன்னிகரில்லா வீரனாக இருப்பினும் மாபெரும் கொடைகளின் காரணமாக கர்ணன் வீழ்வதையும் விவரிக்கிறது.
இருபத்து இரண்டாம் நாவலான தீயின் எடை, துரியோதனன் வீழ்வதையும், பாண்டவர்களின் வெற்றியையும், பாண்டவர்களின் மைந்தர்கள் கொல்லப்படுவதையும் உள்ளடக்கிய நாவல்.
இருபத்து மூன்றாம் நாவலான நீர்ச்சுடர், கங்கைக்கரையின் முக்தவனம் என்னுமிடத்தில் பாண்டவ மைந்தர்களுக்கும் கௌரவர்களுக்கும் நீர்க்கடன் நிகழ்வதை விவரிக்கிறது.
இருபத்து நான்காம் நாவலான களிற்றியானை நிரை போரிலிருருந்து அஸ்தினபுரி பாண்டவர்களின் ஆட்சியில் மீண்டெழுவதையும், பாண்டவர்கள் திசைப்பயணத்திற்குப் பின் அஸ்வமேதம் வேட்பதையும் கூறுகிறது.
இருபத்து ஆறாம் நாவலான முதலாவிண் பாண்டவர்கள் பரிஷீத்திற்கு முடிசூட்டியபின் ஆட்சிப் பொறுப்பை யுயுத்சுவிடம் ஒப்படைத்துவிட்டு விண்புகுந்ததைச் விளக்கும் நாவல். அரிய குடிக்கதை ஒன்று மானுடத்தின் ஆகச்சிறந்த காவியமாக மாறியதன் கதையையும் இந்நாவல் சித்தரிக்கிறது.
ஆவணப்படம்
வெண்முரசு நாவலைச் சிறப்பிக்கும் பொருட்டு அமெரிக்க விஷ்ணுபுரம் இலக்கிய வட்டத்தால் ஆவணப்படம் ஒன்று எடுக்கப்பட்டது. அமெரிக்காவின் பல நகரங்களிலும் கனடாவிலும் திரையிடப்பட்டது.
இந்த ஆவணப்படத்துடன் 'A Musical Tribute to Venmurasu' என்ற இசைக்கோவையும் உருவாக்கப்பட்டது. இதை விஷ்ணுபுரம் இலக்கிய வட்டம்-அமெரிக்க கிளை தயாரிக்க, இசையமைப்பாளர் ராஜன் சோமசுந்தரம் இசையமைத்து வெளியிட்டார். இதில் நடிகர் கமல்ஹாசன், பாடர்கள் ஸ்ரீராம் பார்த்தசாரதி, சைந்தவி (பாடகி) ஆகியோர் பாடியுள்ளனர். இந்த இசைக்கோவை வெளியிடும் நிகழ்ச்சி இணையத்தில் நேரலையாக ஒளிபரப்பப்பட்டது. இசைக்கோவையை இயக்குனர் மணிரத்னம் வெளியிட்டார். மூத்த எழுத்தாளர்கள் அ. முத்துலிங்கம், நாஞ்சில் நாடன், கவிஞர் ரவிசுப்பிரமணியன், திரைப்பட இயக்குநர் வசந்தபாலன், கவிஞர் வேணு தயாநிதி ஆகியோர் பங்கெடுத்து நாவலையும் இசைக்கோவையையும் பாராட்டி பேசினர்.
விமர்சனம்
நாவல் குறித்தான விவாதங்கள் வாசகர்களால் எழுதப்படும் கடிதங்கள் இணையத்திலே வெளியாகின்றன. அவை தனிவலைப்பூவில் தொகுக்கப்பட்டுள்ளன. எழுதப்படுகின்ற போதே அதிகம் பேரால் படிக்கப்படும் தமிழ் நாவலாக வெண்முரசு உள்ளது.
வெளி இணைப்புகள்
பகுப்பு:ஜெயமோகனின் புதினங்கள் பகுப்பு:நற்றிணை பதிப்பக நூல்கள் பகுப்பு:கிழக்குப் பதிப்பக நூல்கள்
கே. பாலகிருஷ்ணன்
அரசியல் வாழ்க்கை
கேரளாவில் புரட்சிகர சோசலிசக் கட்சியின் நிறுவனத் தலைவர்களில் ஒருவராக பாலகிருஷ்ணன் இருந்தார். திருவனந்தபுரம் இரண்டாவது தொகுதியிலிருந்து 1954இல் திருவிதாங்கூர்-கொச்சி மாநில சட்டமன்றத்திற்கு சட்ட மன்ற உறுப்பினராக தேர்ந்தெடுக்கப்பட்டார்.
1971 இல் மக்களவையில் அம்பலப்புழா தொகுதியை பிரதிநிதித்துவப்படுத்தும் நாடாளுமன்ற உறுப்பினர் ஆனார். பின்னர் இவர், சிறந்த அரசியல்வாதிகள் மற்றும் ஆர்வலர்களுக்கு இந்திய அரசாங்கத்தால் வழங்கப்படும் "தாமரபத்ரம்" என்ற விருதைப் பெற்றார்.
தற்போதைய கேரள மாநிலத்தின் தெற்குப் பகுதிகளில் பரவலாக பிரபலமாக இருந்த கௌமூடி வார இதழின் ஆசிரியராகவும், வெளியீட்டாளராகவும் இவர் சிறப்பாக நினைவுகூரப்படுகிறார். வாராவாரம் வெளிவந்த ஒரு தனித்துவமான அம்சம், 'பத்ராதிபரோடு சோதிக்குகா' (ஆசிரியரைக் கேளுங்கள்), இதில் வாசகர்கள் ஆசிரியரிடம் வானத்தின் கீழ் எதையும் பற்றியும் கேட்கலாம் (ஆனால் ஒரு வினாடி வினா அமர்வு அல்ல) என்பது பரவலாக பிரபலமானது.
மேற்கோள்கள்
பகுப்பு:கேரள எழுத்தாளர்கள் பகுப்பு:கொல்லம் மாவட்ட நபர்கள் பகுப்பு:1984 இறப்புகள் பகுப்பு:1925 பிறப்புகள் பகுப்பு:மலையாள எழுத்தாளர்கள் பகுப்பு:மலையாள அரசியல்வாதிகள்
ஓவர்பரிஸ் பாலி
வலது|thumb|267x267px| ஓவர்பரிஸ் ஃபாலி வலது|thumb|267x267px| ஓவர்பரிஸ் பாலி வலது|thumb|200x200px| ஓவர்பரிஸ் பாலி இடது|thumb|200x200px| இரவும் தோற்றம் வலது|thumb|200x200px| [[அரபிக்கடல்|அரேபிய கடலின் தோற்றம் - ஓவர்பரிஸ் பாலியில் இருந்து ]] ஓவர்பரி'ஸ் ஃபாலி (Overbury's Folly) என்பது மணிக்கூண்டு கோபுரத்துடன் கூடிய வட்டவடிவ காலனியக் காலகட்ட மாளிகையும் ஒரு கடலோர பூங்காவாகும். இது இந்தியாவின் கேரளத்தின் கண்ணூர் மாவட்டத்தில் மலபார் கடற்கரையில் உள்ள வணிக நகரமான தலச்சேரியிலிருந்து ஒரு கிலோமீட்டர் தொலைவில் அமைந்துள்ளது. தலசேரியில் 1870 களில் உள்ளூர் நீதிபதியாக பணியாற்றிய அதன் பில்டர் ஈ.என். ஓவர்பரியின் பெயர் இதற்கு இடப்பட்டது.
1879 ஆம் ஆண்டில், ஓவர்பரி கடற்கரை ஓரமுள்ள குன்றில் ஒரு சுற்றுலாப் பகுதியைக் கட்ட விரும்பினார். ஆனால் அவரால் அந்தப் பணியை முடிக்க முடியவில்லை, ஆனால் இந்த இடம் பின்னர் "ஓவர்பரிஸ் பாரி" என்ற பெயரைப் பெற்றது. இது அரேபிய கடலின் வியத்தகு காட்சிகளைக் காண உதவுகிறது.
இன்று, ஓவர்பரிஸ் பாலியில் உள்ள கட்டம் ஒரு சுற்றுலா தலமாக புதுப்பிக்கப்பட்டு மறுவடிவமைப்பு செய்யப்பட்டுள்ளது. சூரியனின் மறைவை பொறுமையாகக் காண விரும்பும் உள்ளுர் மக்கள் இங்கு அடிக்கடி வருகிறன்றனர். கடலோரப் பகுதியான இங்கு திறந்தவெளி காபி கடையும் திறக்கப்பட்டுள்ளது.
குறிப்புகள்
பகுப்பு:கண்ணூர் மாவட்டத்திலுள்ள சுற்றுலாத் தலங்கள் பகுப்பு:கேரளக் கோட்டைகள்
டோல் பூர்ணிமா
டோலா பூர்ணிமா, டோலா ஜாத்ரா, டூல் உத்சவ் அல்லது டீல் என்றும் பிரபலமாக அறியப்படும் இந்த இந்துப் பண்டிகை விரஜபூமி, வங்காளதேசம் மற்றும் இந்திய மாநிலமான ஒடிசா, அசாம், திரிபுரா மற்றும் மேற்கு வங்காளம் ஆகியவற்றின் முக்கியமான ஹோலி பண்டிகையாகும். இந்த திருவிழா ராதை மற்றும் கிருட்டிணரின் தெய்வீக ஜோடிகளுக்கு அர்ப்பணிக்கப்பட்டுள்ளது. இது பொதுவாகப் பௌர்ணமி இரவு அல்லது பால்குன் மாதத்தின் பதினைந்தாம் நாளில் முக்கியமாகக் கோபால சமூகத்தால் கொண்டாடப்படுகிறது.
புஷ்டிமார்க்
வல்லபாச்சாரியாரின் புஷ்டிமார்க் பாரம்பரியத்தில், டோலோத்சவம் அதிக உற்சாகத்துடன் கொண்டாடப்படுகிறது. ராதா கிருட்டிணரின் விக்கிரகங்கள் இந்தோலா என்று அழைக்கப்படும் சிறப்பு ஊஞ்சலில் வைக்கப்பட்டு பக்தர்கள் பலவிதமான வண்ணங்களுடன் விளையாடுகிறார்கள். ஹோரி-டோலில் உள்ள ஈர்ப்பின் முக்கிய மையம் சிறீநாதன் கோயில் ஆகும். இது இந்த பாரம்பரியத்தின் முக்கிய வழிபாட்டுத் தலமாகக் கருதப்படுகிறது.
இராதா வல்லப சம்பிராதயம்
ராதா வல்லப சம்பிரதாயத்திலும், அரிதாசி சம்பிரதாயத்திலும் இந்த விழா வெகு விமரிசையாகக் கொண்டாடப்படுகிறது. இந்த விழாவின் போது இராதா கிருஷ்ணரின் சிலைகள் வழிபாடு செய்யப்பட்டு, வண்ணங்கள் மற்றும் மலர்களால் விழாவைத் தொடங்குகின்றன.
கௌடிய வைஷ்ணவம்
கௌடிய வைணவத்தில், ராதை மற்றும் கிருட்டிணரின் ஒருங்கிணைந்த அவதாரமாகப் போற்றப்படும் சைதன்யர் மகாபிரபு பிறந்த நாள் என்பதால், இந்த விழா மேலும் முக்கியத்துவம் வாய்ந்தது. இவர் ஒரு சிறந்த துறவி மற்றும் தத்துவஞானி ஆவார். சைத்தன்யர் இந்தியாவில் பக்தி இயக்கத்தை வளர்ப்பதில் முக்கிய பங்கு வகித்தார். இவர் கௌடிய வைணவ மரபை நிறுவியவரும் ஆவார்.
கொண்டாட்டம்
டோல் பூர்ணிமா புனித நாளில், கிருஷ்ணர் மற்றும் அவரது அன்புக்குரிய ராதையின் மூர்த்திகள், வண்ணப் பொடிகளால் அலங்கரிக்கப்பட்டு, பூசப்பட்டுள்ளனர். விரஜபூமி, வங்காளம், ஒடிசா மற்றும் அசாம் ஆகிய மாநிலங்களில், இராதா கிருஷ்ணரின் மூர்த்திகள் பூக்கள், இலை, வண்ண ஆடைகள் மற்றும் காகிதங்களால் அலங்கரிக்கப்பட்ட பல்லக்கில் ஊர்வலமாக எடுத்துச் செல்லப்படுகிறார்கள். ஊர்வலம் இசை, சங்குகள் முழங்க, எக்காளக் கொம்புகள் மற்றும் 'ஜெய்' (வெற்றி) மற்றும் 'ஹோரி போலா ' என்ற முழக்கங்களுடன் முன்னோக்கிச் செல்கிறது.
அசாம் பிராந்தியத்தில், 16ஆம் நூற்றாண்டின் அசாமியக் கவிஞர் மாதவ்தேவின் "பாகு கேலே கொருணமோய்" போன்ற பாடல்களைப் பாடுவதன் மூலம் திருவிழா குறிக்கப்படுகிறது, குறிப்பாக பார்பெட்டா சத்ராவில். 15ஆம் நூற்றாண்டின் துறவியும், கலைஞரும், சமூக சீர்திருத்தவாதியுமான சிறீமந்தா சங்கர்தேவ் அசாமின் நகோனில் உள்ள போர்டோவாவில் டோல் கொண்டாடினார். பாரம்பரியமாகப் பூக்களால் செய்யப்பட்ட வண்ணங்களுடன் விளையாடுவதும் இத்திருவிழாவில் ஒரு நிகழ்வாகும்.
வெளி இணைப்புகள்
பகுப்பு:அசாமிய விழாக்கள் பகுப்பு:இந்து சமய விழாக்கள் பகுப்பு:மார்ச் சிறப்பு நாட்கள்
சிங்கப்பூரில் அகமதியா
thumb|250x250px| சிங்கப்பூரில் உள்ள ஒரே அகமதிய முஸ்லீம் மசூதியான தாகா மசூதி அகமதியா ( மலாய் : Ahmadiyah; தமிழ் : அகமதியா; சீன :阿赫迈底亚) என்பது சிங்கப்பூரில் உள்ள ஒரு இஸ்லாமிய மதச் சமூகம் ஆகும். இரண்டாம் உலகப் போருக்கு சற்று முன்னர், தன்னை இறைத்தூதர் எனவும் இரண்டாம் கலீபா எனவும் அறிவித்த மிர்சா குலாம் அகமது சகாப்தத்தில் இந்த சமூகம் நிறுவப்பட்டது. இந்தியாவின் பஞ்சாப் மாகாணத்தில் வாழ்ந்த மிர்சா குலாம் அகமது (1835-1908) இந்த இயக்கத்தின் முன்னோடி ஆவார். முகம்மது நபிக்குப் பிறகு வந்த இறைத்தூதராகத் தன்னை இவர் அறிவித்தார். மிர்சாவை இறைத்தூதர் என நம்புவதன் மூலம் முகம்மது நபியே இறுதி இறைத்தூதர் என்ற, பெரும்பான்மை முஸ்லிம்களின் நம்பிக்கையிலிருந்து அகமதியர்கள் மாறுபடுகின்றனர். இதனால் பல இஸ்லாமிய நாடுகளில் அகமதியர்கள் முஸ்லிம்களாக ஏற்று கொள்ளப்படுவதில்லை. அகமதியா குலாம் உசேன் அய்யாஸ் சிங்கப்பூர் பகுதிக்கு அனுப்பப்பட்ட முதல் சமயப் பரப்பாளர் ஆவார், கலீப்பின் வழிகாட்டுதலின் பேரில், 1935 ஆம் ஆண்டில், இந்தப் பிரதேசங்கள் தென்கிழக்காசியா வில் பிரித்தானியக் குடியேற்றங்களின் ஒரு பகுதியாக இருந்த காலகட்டத்தில் குலாம் உசேன் அய்யாசு இங்கு வந்தார். 1970 களில், அகமதியா சமூகம் சுமார் 200 பின்தொடர்பவர்களைக் கொண்டிருந்தது, இது முஸ்லிம் மக்களில் 1-2% பிரதிநிதித்துவப்படுத்தியது.
வரலாறு
1920 களில், இந்தியாவில் வெளியிடப்பட்ட பல அகமதிய முஸ்லீம் பத்திரிகைகள் மற்றும் புத்தகங்கள் சிங்கப்பூர் உட்பட பல தென்கிழக்கு ஆசிய நாடுகளில் பரவலாக விநியோகிக்கப்பட்டதாக அறியப்பட்டது. விக்டோரியா நினைவு மண்டபத்தில் நடைபெற்ற ஒரு ஆர்ப்பாட்டம் இரண்டாயிரத்துக்கும் மேற்பட்ட மக்களை ஈர்த்தது. இருப்பினும், சிங்கப்பூரில் அகமதியா இயக்கத்தின் முறையான வரலாறு 1935 இல் தொடங்குகிறது, சமூகத்தின் இரண்டாவது கலீபாவான மிர்சா குலாம் அகமது சமயப் பரப்பாளராக குலாம் உசேன் அயாஸை மலாய் தீபகற்பத்தில் உள்ள பல பிரிட்டிஷ் பிரதேசங்களுக்கு  அனுப்பினார். சிங்கப்பூரானது, தீபகற்பத்திற்குள் உள்ள பல பிரித்தானியக் குடியேற்றங்ளில், நவீனகால மலேசிய மாநிலங்களான மலாக்கா மற்றும் பினாங்குடன், நீரிணை ஒப்பந்தத்தின் ஒரு பகுதியாக இருந்தது. கலீபாவால் உலகம் முழுவதும் அனுப்பப்பட்ட முதல் சமயப் பரப்பாளர்களுள் அய்யாசும் ஒருவர்.
அகமதியா இயக்கத்தின் பதிவு செய்யப்பட்ட வரலாற்றின் படி, அகமதிய முஸ்லீமாக மாறிய முதல் நபர் ஹாஜி ஜாஃபர் ஆவார், அவர் சிங்கப்பூரில் அய்யாஸ் வந்த மூன்று ஆண்டுகளுக்குப் பிறகு, 1938 இல் தனது புதிய மத நம்பிக்கையைத் தழுவினார். சிங்கப்பூரில் இயக்கத்தின் முதல் தலைவரான ஜொகூர் அரச குடும்பத்தின் வழித்தோன்றலான எங்கு இஸ்மாயில் பின் அப்துல் ரஹ்மான் ஆவார். அவரது வாரிசு 1955 இல் பதவியேற்ற ஹமீத் சாலிகின் ஆவார். 1966 ஆம் ஆண்டில், சீனாவின் அன்ஹுய் நகரில் வளர்ந்த அகமதியா முஸ்லீம் சமயப் பரப்பாளரான முஹம்மது ஒஸ்மான் ச 1966 ஏப்ரல் மாதம் சிங்கப்பூருக்கு மாற்றப்பட்டார். 3 ஆண்டுகள் நீடித்த அவரது பதவிக் காலத்தில், அவர் பல அகமதியா புத்தகங்களை மாண்டரின் மொழியில் மொழிபெயர்த்தார், அவற்றில் இஸ்லாத்தின் போதனைகளின் தத்துவம் மற்றும் உண்மையான இஸ்லாமிய அஹ்மதியாத் ஆகியவை அடங்கும்.
சிங்கப்பூரில் இயக்கம் அறிமுகப்படுத்தப்பட்டதைத் தொடர்ந்து 50 ஆண்டுகளுக்கு மேலாக 1987 ஆம் ஆண்டு டிசம்பர் 26 மற்றும் 27 ஆம் தேதிகளில் சிங்கப்பூரில் முதல் வருடாந்திர மாநாடு நடைபெற்றது. 121 உறுப்பினர்கள் கலந்து கொண்ட இந்த மாநாடு, அதன் அண்டை நாடான மலேசியாவுடன் இணைந்து நடைபெற்றது.
அகமதியா சமூகத்தின் நான்காவது கலீபாவான மிர்சா தாஹிர் அகமது செப்டம்பர் 8, 1984 அன்று சிங்கப்பூருக்கு விஜயம் செய்தார். ஒரு வாரம் நீடித்த தனது வருகையின் போது, சிங்கப்பூரில் சமூகத்தின் முதல் மசூதிக்கு அடிக்கல் நாட்டினார், அதற்கு அவர் தாஹா மசூதி என்ற பெயரைச் சூட்டினார்..
ஜூன் 23, 1969 அன்று, சிங்கப்பூர் இஸ்லாமிய மத கவுன்சில் ஒரு பத்வாவை வெளியிட்டது, அதில் அகமதியா இயக்கம் இஸ்லாத்திலிருந்து பெருகி வெளியே வரும் ஒழு குழுவாகும் எனக் குறிப்பிட்டிருந்தது.
மேற்கோள்
பகுப்பு:சிங்கப்பூரில் இசுலாம்
மோகன் சிங் (தளபதி)
மோகன் சிங் ( Mohan Singh) (1909 - 1989) இவர் ஓர் இந்திய இராணுவ அதிகாரியாகவும், இந்திய விடுதலை இயக்கத்தின் உறுப்பினராகவும் இருந்தார். இரண்டாம் உலகப் போரின்போது தென்கிழக்காசியாவில் முதல் இந்திய தேசிய இராணுவத்தை ஒழுங்கமைத்து வழிநடத்தியதில் இவரது சில பங்கிற்கு மிகவும் பிரபலமானவர். இந்திய சுதந்திரத்தைத் தொடர்ந்து, இவர் பின்னர் இந்திய நாடாளுமன்றத்தின்மாநிலங்களவையில் நாடாளுமன்ற உறுப்பினராக பொது வாழ்வில் பணியாற்றினார்.
ஆரம்ப கால வாழ்க்கை
சியால்கோட் (இப்போது பாக்கித்தான் ) அருகே உகோக் கிராமத்தைச் சேர்ந்த தாரா சிங் என்பவருக்கும், உகாம் கவுர் என்பவருக்கும் ஒரே மகனாக இவர் பிறந்தார். இவரது தந்தை இவர் பிறப்பதற்கு இரண்டு மாதங்களுக்கு முன்பே இறந்துவிட்டார். இவரது தாயார் இவர் பிறந்து வளர்ந்த அதே மாவட்டத்திலுள்ள படியானாவில் உள்ள தனது பெற்றோரின் வீட்டிற்குச் சென்றார்.
இராணுவ வாழ்க்கை
இவர், மேல்நிலைப் பள்ளியில் தேர்ச்சி பெற்று 1927 இல் பிரித்தானிய இந்திய இராணுவத்தின் 14 வது பஞ்சாப் படைப்பிரிவில் சேர்ந்தார். அரோஸ்பூரில் பயிற்சி முடிந்ததும், இவர்ரெஜிமென்ட்டின் 2 வது படைப்பிரிவுக்கு அனுப்பப்பட்டார். பின்னர் வடமேற்கு எல்லைப்புற மாகாணத்தில் பணியாற்றினார். இவர் 1931 ஆம் ஆண்டில் அதிகாரியாகத் தேர்ந்தெடுக்கப்பட்டார், மேலும் நௌகாங் ( மத்தியப் பிரதேசம் ) கிச்சனர் கல்லூரியில் ஆறு மாத பயிற்சியும், தேராதூனில் அமைந்துள்ள இந்திய இராணுவ அகாதமியில் மேலும் இரண்டரை ஆண்டுகள் பயிற்சியும் பெற்ற பின்னர், இவர் தனது அலுவலர் பொறுப்பினை ஏற்றார். 1 பிப்ரவரி 1935 மற்றும் ஒரு வருடத்திற்கு ஒரு பிரித்தானிய இராணுவ பிரிவு, 2 வது பட்டாலியன் எல்லைப் படைப்பிரிவு அனுப்பப்பட்டது. இவர் பிப்ரவரி 24, 1936 அன்று 1 வது படைப்பிரிவு, 14 வது பஞ்சாப் ரெஜிமென்ட்டிற்கு அனுப்பப்பட்டார். அந்த நேரத்தில் படை ஜீலத்தில் நிறுத்தப்பட்டிருந்தது.
தூர கிழக்கில் செயல்பாட்டு சேவைக்காக இவரது பட்டாலியன் ஒதுக்கப்பட்டபோது இவர் தற்காலிகத் தளபதியாக பதவி உயர்வு பெற்றார். 1940 திசம்பரில், உடன் பணிபுரிந்த அதிகாரியின் சகோதரி ஜஸ்வந்த் கவுர் என்பவரை திருமணம் செய்துகொண்டபோது, படைப்பிரிவு செகந்திராபாத்தில் தீவிர பயிற்சியில் மேற்கொண்டிருந்தது. இவர் மார்ச் 4, 1941 இல் தனது அலகுடன் மலாயாவுக்கு புறப்பட்டார்.
இரண்டாம் உலகப் போர்
திசம்பர் 7, 1941 அன்று பேர்ள் துறைமுகத்திலுள்ள அமெரிக்க விமானத் தளத்தின் மீது யப்பான் தனது தாக்குதலுடன் போருக்குள் நுழைந்தது. மேலும், சில வாரங்களில் முழு தென்கிழக்கு ஆசியாவையும் கைப்பற்றியது. அக்டோபரில் 15 வது இராணுவத்தின் உளவுத்துறைத் தலைவரான மேஜர் புஜிவாரா இவாச்சி தலைமையில் பேங்காக்கில் யப்பானிய பேரரசின் பொது தலைமையகம் அமைக்கப்பட்டது. யப்பானுடனான நட்பையும் ஒத்துழைப்பையும் ஊக்குவிக்கும் நோக்கத்துடன் உளவுத்துறை சேகரிப்பு மற்றும் இந்திய சுதந்திர இயக்கம், வெளிநாட்டு சீனர்கள் மற்றும் மலாயன் சுல்தானுடன் தொடர்புகொள்வது, ☃☃ புஜிவாராவின் ஊழியர்களில் ஐந்து நியமிக்கப்பட்ட அதிகாரிகள் மற்றும் இரண்டு இந்தி பேசும் உரைபெயர்ப்பாளர்கள் இருந்தனர். இவரது ஆரம்ப தொடர்பு கியானி பிரிதம் சிங்குடன் இருந்தது. அத்தகைய அமைப்பின் தலைவராக பிரிதம் சிங் இருந்தார். இவரும் மேஜர் புஜிஹாரா என்ற ஜப்பானிய அதிகாரியும் இவரை கைப்பற்றிய இந்திய வீரர்களைக் கொண்ட இந்திய இராணுவத்தை உருவாக்குமாறு கேட்டுக்கொண்டனர். இவர் முதலில் தயங்கினாலும் இறுதியில் ஒப்புக்கொண்டார். தன்னிடம் சரணடைந்த சுமார் 40,000 இந்திய வீரர்களை புஜிஹார இவரிடம் ஒப்படைத்தார். இது முதல் இந்திய தேசிய இராணுவத்தை) உருவாக்குவதற்கான ஆரம்ப படியாகும்.
மலாயாவில் அதிரடி
மலாயா தீபகற்பத்தின் வடக்குப் பகுதியில் உள்ள பிரித்தானிய படை, இவரது பட்டாலியன், 1/14 பஞ்சாப் ரெஜிமென்ட் உட்பட, தெற்கு நோக்கி தப்பிச் சென்றது. இவரது சொந்த படைகள் ஜித்ராவில் யப்பானியப் படைகளால் அழிக்கப்பட்டன. காட்டில் பல நாட்கள் கழித்து யப்பானிய துருப்புக்களால் பிடிக்கப்பட்ட இவர், அலோர் ஸ்டாரில் அமைக்கப்பட்டிருந்த இந்திய சுதந்திர லீக்கின் கூட்டு அலுவலகத்திற்கு அழைத்துச் செல்லப்பட்டார்.
யப்பானின் தோல்விக்குப் பின்னர், இவர் ஆங்கிலேயர்களால் காவலில் எடுத்து விசாரனையை எதிர்கொள்ள இந்தியாவுக்கு திருப்பி அனுப்பப்பட்டார். இருப்பினும், அழுத்தம் காரணமாக, ஐ.என்.ஏ செங்கோட்டை வழக்குகளால் விடுவிக்கப்பட்டார். பின்னர் இவர் இந்திய நாடாளுமன்றத்தில் மாநிலங்களவை (மேல் சபை) உறுப்பினராக பணியாற்றினார்.
1947க்குப் பிறகு
பிப்ரவரி 1947 இல் இந்திய தேசிய காங்கிரசில் சேர்ந்தார். ஆகத்து 15, 1947 அன்று இந்தியாவின் சுதந்திரத்துடன் இவரது சுதந்திரக் கனவு நனவாகியது. ஆனால் இது இந்தியா மற்றும் பாக்கித்தானாக நாடு பிரிக்கப்பட்டதன் மூலம் இருந்தது. இவர் தனது வீட்டை விட்டு வெளியேற வேண்டியிருந்தது. லூதியானாவுக்கு அருகிலுள்ள ஜுகியானா கிராமத்தில் இவருக்கு சில நிலங்கள் ஒதுக்கப்பட்டன. அங்கு இவர் நிரந்தரமாக குடியேறினார். பஞ்சாபில் சட்டமன்ற உறுப்பினராக பணியாற்றிய பின்னர், இவர் இந்திய நாடாளுமன்றத்தின் மேலவையான மாநிலங்களவையில் இரண்டு பதவிகளுக்கு தேர்ந்தெடுக்கப்பட்டார். நாடாளுமன்றத்திற்கு உள்ளேயும் வெளியேயும் இவர் தனது இந்தியத் தேசிய இராணுவ உறுப்பினர்களை நாட்டின் சுதந்திரத்திற்கான காரணத்தில் "சுதந்திர போராளிகள்" என்று அங்கீகரிக்க முயன்றார்.
இறப்பு
இவர் 26 திசம்பர் 1989 இல் ஜுகியானாவில் இறந்தார்.
வெளி இணைப்புகள்
பகுப்பு:1989 இறப்புகள் பகுப்பு:1909 பிறப்புகள் பகுப்பு:இந்தியப் புரட்சியாளர்கள் பகுப்பு:பஞ்சாப் நபர்கள்
அம்மனங்குடி
அம்மனங்குடி, தஞ்சாவூர் மாவட்டத்தில் கும்பகோணம் தாலுக்காவில் உள்ளது. சோழர் படையின் தலைமை தளபதியாக பணியாற்றிய கிருஷ்ணன் ராமன் பிரம்மயாயரின் பிறப்பிடமாக  திகழ்கிறது.
விளக்கப்படங்கள்
2001 ஆம் ஆண்டு கணக்கெடுப்பின்படி மொத்த மக்கள் தொகை, 1356. இதில்  685 ஆண்களும் 671 பெண்களும்  இருந்தனர். பாலின விகிதம் 980. கல்வியறிவு விகிதம் 78.64 ஆகும்.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
கோட்டத்துறை
கோட்டத்துறை (KOTTATHURAI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் ஐந்தாவது எண் கொண்ட வருவாய் கிராமம் (கிராம எண்:5) ஆகும்.
அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து சுமார் 27 கி.மீ.தூரம் வடக்கிலும், தாராபுரத்தில் இருந்து 15 கி.மீ.தூரம் தெற்கிலும் அமைந்து உள்ளது. கடல் மட்டத்திலிருந்து 515 மீட்டர் உயரத்தில் உள்ளது. இந்த கிராமத்திலிருந்து சுமார் 1.5 கி.மீ தூரத்தில் கிழக்கில் சண்முகா நதிஆறு ஓடுகிறது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கோட்டத்துறை கிராமத்தில் 916 வீடுகள் உள்ளது. இக்கிராமத்தில் 3335 பேர் வசிக்கின்றார்கள். பாலின விகிதம் 49.11%. இதில் 1638 பேர் ஆண்கள்; 1697 பேர் பெண்கள். இக்கிராத்தில் ஆரம்பப் பள்ளிகள் 5ம், நடுநிலைப் பள்ளி 1 மட்டுமே உள்ளது.
முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. சண்முகா நதிஆற்றுப் படுகைப் பகுதியில் தென்னை அதிக அளவில் பயிரிடப்படுகிறது.
அடிக்குறிப்பு
பகுப்பு:திண்டுக்கல் மாவட்டத்தில் உள்ள கிராமங்கள்
சதுரம்
சதுரம், கேத்திரகணித அடிப்படை வடிவங்களில் ஒன்று. இது, நான்கு உச்சிகளையும், சம அளவிலான நான்கு கோட்டுத்துண்டுகளை பக்கங்களாகவும் கொண்ட, ஒரு இரு பரிமாண உருவமாகும். சதுரம் ஓர் ஒழுங்கு நாற்கரம் ஆகும்.
அடிப்படை உண்மைகள்
விளக்கம்:
சதுரத்தின் பரப்பு
ஒரு சதுரத்தின் பரப்பளவு அதன் ஒரு பக்க அளவின் வர்க்கத் தொகையால் தரப்படுகிறது. உதாரணத்திற்கு, ஒரு சதுரத்தின் பக்க அளவு 5 மீட்டர் என்றால், அதன் பரப்பளவு 5 x 5 = 25 சதுர மீட்டர் ஆகும். 5 மீட்டர் பக்க நீளமுள்ள சதுரத்தை 1 மீட்டர் பக்க நீளமுள்ள சிறுசிறு சதுரங்களாகப் பிரித்தால் மொத்தம் 25 சிறு சதுரங்கள் கிடைக்கின்றன.
பொதுவாகச் சதுரத்தின் பரப்பு a எனில்:
மூலைவிட்டத்தின் மூலமாகவும் சதுரத்தின் பரப்பளவைக் காணலாம். சதுரத்தின் மூலைவிட்டத்தின் நீளம் d எனில் அச்சதுரத்தின் பரப்பளவு:
சதுரத்தின் சுற்றுவட்ட ஆரம் R எனில்,
சதுரத்தின் உள்வட்ட ஆரம் r எனில்,
எனவே சதுரத்தின் பரப்பளவு:
சமன்பாடுகள்
கார்ட்டீசியன் ஆள்கூற்று முறைமையில் ஆதிப்புள்ளியை மையமாகவும் 2 அலகுகள் பக்கநீளமும் கொண்ட சதுரத்தின் உச்சிகளின் ஆயதொலைவுகள்: (±1, ±1). சதுரத்தின் உட்புறம் அமையுமொரு புள்ளிகளின் ஆயதொலைவுகள் (xi, yi), −1 < xi < 1, −1 < yi < 1 ஆகும். இச் சதுரத்தின் சமன்பாடு:
இச்சதுரத்தின் சுற்றுவட்டத்தின் ஆரம் மூலைவிட்டத்தின் நீளத்தில் பாதியாக இருக்கும். அதாவது
சுற்றுவட்டத்தின் ஆரம்:
சுற்றுவட்டத்தின் சமன்பாடு:
சதுரத்தின் மற்றொரு சமன்பாடு:
சதுரத்தின் மையம்: (a, b) மற்றும் கிடைமட்ட அல்லது குத்து ஆரம் r எனில் அச்சதுரத்தின் சமன்பாடு:
பண்புகள்
சதுரம் என்பது சாய்சதுரம், பட்டம், இணைகரம், நாற்கரம் மற்றும் செவ்வகம் ஆகியவற்றின் சிறப்பு வகையாகும். எனவே இவ்வடிவவியல் வடிவங்களின் பண்புகள் சதுரத்திற்கும் உண்டு:
வரைதல்
கவராயமும் நேர்விளிம்பும் மட்டும் கொண்டு சதுரம் வரையும் விதம் இங்குள்ள அசைபடத்தில் காட்டப்பட்டுள்ளது.
மேற்கோள்கள்
பகுப்பு:நாற்கரங்களின் வகைகள்
நிறுத்துத் திறன் (துகள் கதிர்வீச்சு)
நிறுத்துத் திறன் (Stopping power) என்பது அணு இயற்பியலில், மின்னூட்டம் பெற்ற ஒரு துகள் ஓர் ஊடகத்தின் வழியே செல்லும் போது செயல்படும் எதிர்ப்பு விசையால் அதன் மின்னூட்டத்தை இழப்பதாகும். இது அணுக்கரு மருத்துவம் மற்றும் கதிர்வீச்சு பாதுகாப்பு முறைகளில் பயன்படுத்தப்படுகிறது.
வரையறை
ஊடகத்தின் வழியே செல்லும்போது, மின்சுமையற்ற பொருட்களும் ஆற்றலை இழக்கின்றன. ஆனால் நிறுத்துத் திறனானது மின்னூட்டம் பெற்ற துகளின் ஆற்றல் இழப்பை மட்டுமே குறிக்கிறது. நேர் மின்னூட்டம் பெற்ற ஒரு துகள் அலகு தூரம் செல்லும் போது அத்துகள் இழக்கும் ஆற்றல் அத்துகளின் நிறுத்துத் திறன் (எண்ணளவில்) என வரையறுக்கப்படுகிறது.
இங்கு எதிர்குறியானது ஆற்றல் இழப்பைக் குறிக்கிறது. எனவே நிறுத்துத் திறன் நேர்குறி மதிப்பைப் பெறும். மின்னூட்டம் கொண்டத் துகள் ஒரு கிராம்/செமீ2 தூரம் செல்லும் போது இழக்கும் ஆற்றல் அந்த ஊடகத்தின் நிறை நிறுத்துத் திறன் (Mass stopping power) எனப்படும்.
காளிங்காவரம் திம்மராயசுவாமி கோயில்
காளிங்காவரம் திம்மராயசுவாமி கோயில் தமிழ்நாட்டில் கிருஷ்ணகிரி மாவட்டம், காளிங்காவரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திம்மராயசுவாமி, ஸ்ரீதேவி பூதேவி சன்னதிகளும், விநாயகர், திம்மராயர், ஸ்ரீதேவி பூதேவி, ஆஞ்சநேயர், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிலிப் கோட்ரேல்
பிலிப் கோட்ரேல் (Philip Cottrell, பிறப்பு: சனவரி 3 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
மெர்சிடிஸ்-பென்ஸ்
மெர்சிடிஸ்-பென்ஸ் தானுந்துகள் உலகின் மிகப்பழைய தானுந்து வகைகளில் ஒன்றாகும். மெர்சிடிஸ்-பென்ஸ் என்னும் அடையாளத் தொழிற்பெயரில் தானுந்துகள் மட்டுமன்றி பல்வேறுவகையான பேருந்துகளும், சுமையுந்துகளும் பிற சொகுசு வண்டிகளும் செய்யப்படுகின்றன. இன்று இந்த அடையாளத் தொழிற்பெயர் டைம்லர் ஏஜி (Daimler AG) என்னும் தொழிலகத்திற்குச் சொந்தமானது. முன்னர் (1926-1998) டைம்லர்-பென்ஸ் என்னும் தொழிலகத்திற்குச் சொந்தமானதாக இருந்தது.
வரலாறு
1880களில் காட்லீப் டைம்லர் (1834–1900), வில்ஹெல்ம் மேபாஃக்குடன் (1846–1929) பணி புரிந்து கொண்டிருந்த பொழுது காட்லீப் டைம்லரரும் ஏறத்தாழ 96 கி.மீ தொலைவில் தனியே பணியாற்றிக்கொண்டிருந்த கார்ல் பென்ஸ் (1844–1929) என்பவரும் தனித்தனியாக தாங்களே புதிதாக அறிந்து இயற்றிய உள் எரி பொறியால் உந்தப்பெற்ற தானுந்துதனை தென் டாய்ட்ச் நாட்டில் அன்று உருவாக்கினார்கள். 1880களில் தொடங்கிய இப்புதிய படைப்புகளின் பயனாய் டைம்லர்-பென்ஸ் என்னும் கம்பினி 1926ல் கூட்டாக உருவாகியது. thumb|right|250px|பென்ஸ் பெற்ற [[காப்புரிமம் அடிப்படையின் படி செய்த ஒப்புரு வண்டி. காலம் 1886 ஆம் ஆண்டு. இவ் வண்டி பெற்றோலிய எரிநீர்மத்தால் இயங்கிய உண்மையான முதல் தானுந்து என்று கருதுகிறார்கள்.]] thumb|right|250px|1894 ஆண்டு பென்ஸ் வேலோ என்னும் தானுந்து
அருங்காட்சியகம்
இந்நிறுவனத்தின் அருங்காட்சியகம் இசுடுட்கார்ட்டு நகரப் பகுதியில் அமைந்துள்ளது. ஏழு தளங்களைக் கொண்ட இங்கு இந்நிறுவனத்தின் உலகின் முதன் தானுந்து முதல் இன்றைய தானுந்துகள் வரை வெளிவந்த தானுந்து, சரக்குந்து, பேருந்து முதலான பல வண்டிகள் காட்சிப்படுத்தப்பட்டுள்ளன.
பகுப்பு:செருமானிய தானுந்து வணிக நிறுவனங்கள்
பெட்சி ஹென்ரன்
பெட்சி ஹென்ரன்  (Patsy Hendren, பிறப்பு: பெப்ரவரி 5 1889, இறப்பு: அக்டோபர் 4 1962) இங்கிலாந்து அணியின் துடுப்பாட்டக்காரர். இவர் 51 தேர்வுத் துடுப்பாட்டப் போட்டியிலும், 833 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1920 - 1935 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1889 பிறப்புகள் பகுப்பு:1962 இறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
இந்திய ரிசர்வ் வங்கியின் ஆளுநர்
இந்திய ரிசர்வ் வங்கியின் தலைமை அதிகாரியே ஆளுநர் என அழைக்கப்படுகிறார். இந்திய ரிசர்வ் வங்கியின் 25 ஆவது ஆளுநராக சக்திகாந்ததாஸ் நிமிக்கப்பட்டுள்ளார்.
பட்டியல்
ரிசர்வ் வங்கியின் ஆளுநர்களாகப் பணியாற்றியவர்களின் பட்டியல் கீழே தரப்பட்டுள்ளது.
சான்றுகள்
பகுப்பு:இந்திய அரசு
நற்பிட்டிமுனை அம்பலத்தடிப் பிள்ளையார் ஆலயம்
அம்பலத்தடிப் பிள்ளையார் ஆலயம் கிழக்கிலங்கையின் தெற்கே கல்முனையிலிருந்து மேற்குப்புறமாக நற்பிட்டிமுனை எனும் கிராமத்தில் உள்ளது. தாழ்ந்த வயல் நிலங்கள் சூழ அதனிடையில் "நா" வடிவில் நீண்டிருக்கும் நிலப்பிரதேசம் என்பதால் அக்கிராமம் நாப்புட்டிமுனை என அழைக்கப்பட்டு பின் நற்பிட்டிமுனை எனத் திரிந்ததாகக் கூறுவர். இவ்வாலயம் கல்முனையிலிருந்து நற்பிட்டிமுனைக்குள் நுளையும் போது அதன் நுளைவாயிலில் உள்ளது. ஊர் எல்லையில் காவல் தெய்வமாக ஊரவர்கள் இப்பிள்ளையாரை வழிபடுகின்றனர்.
தலவரலாறு
ஆரம்பகாலத்தில் இவ்வாலயத்தின் தலவிருட்சமான ஆலமரத்தின் அடியில் சிறுகல்லொன்றைப் பிரதிட்சைப்படுத்தி மக்கள் வழிபடத் தொடங்கினர். இது ஏறக்குறைய கி.பி 1900களின் ஆரம்பப் பகுதியிலிருந்து தொடங்கியதெனக் கருதப்படுகின்றது. வாகன வசதிகள் குறைவாயிருந்த அக்காலப்பகுதியில் இக்கிராமத்திற்கும் பிற ஊர்களுக்குமான போக்குவரத்துத் தொடர்பு கால்நடையாகவே இருந்தது. குறுந்தூரப் பாதையாக வயல் அணைக்கட்டுக்களை அண்டிய பாதையையே மக்கள் பயன்படுத்தினர். இப்பாதையின் வழித் தெய்வமாகவும் கிராமத்தின் எல்லைத் தெய்வமாகவும் இக்கல்லைப் பிரதிட்சைப்படுத்தி வழிபாடுசெய்யத் தொடங்கியிருக்கலாம். அதிகாலையில் தூர இடங்களுக்கு தத்தம் தொழிலுக்குச் செல்வோரும் வயல் வேலைகளில் ஈடுபடுவோரும் அம்பலத்தடியானை வணங்கிச் செல்வதை வழக்கமாகக் கொண்டனர். வயல் அறுவடையின் பின்னர் உழவர்கள் முதல் புதிர்ப் பொங்கலிட்டு பக்தி கொண்டாடும் கோயிலாகவும் இது அமைந்தது.
ஓலைக் கிடுகுகளால் அமைக்கப்பட்ட ஒருசிறு பந்தலிலே அம்பலத்தடிப் பெருமான் முதலில் இருத்தப்பட்டார். காரையடிக்குளம் என அழைக்கப்பட்ட வண்டல்மண் கொண்ட தாழ்நிலப்பகுதியை அண்டியதாகக் காணப்பட்ட சற்று உயரமான இடம் இக்கோயில் காணப்படும் பகுதியாகும். வாகை, வம்மி, இத்தி என சுற்றிவர பெருவிருச்சங்கள் வளர்ந்து நிற்கின்றன. நடைவழியில் தங்கிநிற்போர் நினைந்துருகி தம்துன்பம் சொல்லும் இறைவனாகவும் அம்பலத்தடிப் பிள்ளையார் வணங்கப்பட்டார்.
அன்றைய இளைஞர்கள் பலர் சேர்ந்து அம்பலத்தடியானின் இச்சந்நிதியில் மாலைப் பொழுதில் நெய் விளக்கிட்டு வழிபட்டதுடன் தேவைப்பட்ட விபூதி, சந்தனம் முதலானவற்றையும் தாமாகவே ஒழுங்கு செய்தனர்.
1930-35 காலப்பகுதியில் 'தாஸ்' என அழைக்கப்பட்ட அன்பரொருவர் வழக்கு ஒன்றில் தனக்கு நீதி கிடைக்க வேண்டும் என அம்பலத்தடியானை வேண்டி நேர்த்தி செய்தார். வழக்கில் வெற்றி கிடைத்தது. அம்பலத்தடியானுக்கு கல்லினால் சிறு கட்டிடம் அமைத்து தனது நேர்த்திக் கடனை நிறைவேற்றினார். இதுவே எம்பெருமானுக்கு அமைக்கப்பட்ட ஆரம்பக் கட்டிடமாகும்.
1980களின் பிற்பகுதியில் அம்பலத்தடிப் பிள்ளையாரின் அருளினால் ஆலயத்திற்கு முறைப்படியான ஒரு நிருவாகக்குழு அமைக்கப்பட்டது. இதிலிருந்து ஆலய நிருமானப் பணிகள் முன்னெடுக்கப்படுவதற்கும் திருப்பணிச் செயற்பாடுகள் செவ்வனே செய்யப்படுவதற்கும் திருவருள் கைகூடியது. ஆரம்பத்தில் ஆகம முறையிலான பூசைகளற்ற வழிபாட்டுமுறைகளே நடைமுறைப்படுத்தப்பட்டன. ஆகம முறையிலமைந்த ஒரு முழுமையான ஆலயத்தை அமைக்கும் கட்டடத் திருப்பணிவேலைகள் 1999களில் ஆரம்பமானது. ஆலயத்தின் மூலஸ்தானம் அமையவேண்டிய இடத்தில் ஆலயமூல விருட்சமான ஆலமரம் நின்றது. அதன் அடியில் நாகங்கள் இருப்பிடம் கொண்டுவாழ்ந்து வந்தன. இதனால் ஆலய கட்டடத் திருப்பணிக்காக இவ்விருட்சத்தினை எவ்வாறு அகற்றுவது என்ற கேள்வி விடைகாண முடியாதவொன்றாயிருந்தது. இவ்வேளையில் ஒருநாள் திடீரென வானம் கறுத்து மழை தூறத் தொடங்கியது. கூடவே சூறைக் காற்றும் வீசியது. கிராமத்தின் வேறெந்தப்பகுதியிலும் இக்காற்று ஒரு கிளையைத்தானும் உடைக்கவில்லை. ஆனால் ஆலயவிருட்சத்தின் கிளைகள் முறித்தெறியப் பட்டிருந்தன. இச்செய்திகேட்டு பக்தர்கள் வெள்ளம்போல் திரண்டனர். ஆலய கட்டடத் திருப்பணிகளை உடனே ஆரம்பிப்பதற்கான இறைவனின் ஆணையாகவும், இறைவனே இயற்கையின் வடிவில் இப்பணியினை ஆரம்பித்து வைத்ததாகவும் பக்தர்கள் நெஞ்சுருகிக் கொண்டாடினர்.
ஆகம விதிமுறைப் படியான எம்பெருமானின் ஆலயக் கட்டுமானப் பணிகள் நிறைவடைந்து 2008ஆம் ஆண்டு ஆனி மாதத்தில் மகா கும்பாபிசேகம் நடைபெற்றது.
திருவிழா
ஆனி உத்தரத்துடன் முடிவடையும் பத்து நாட்கள் திருவிழாக்காலமாகும்.
பகுப்பு:அம்பாறை மாவட்டத்தில் உள்ள கோயில்கள் பகுப்பு:இலங்கையில் உள்ள பிள்ளையார் ஆலயங்கள்
பி. செல்வராசு
'''பி. செல்வராசு''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், அந்தியூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சுங்கைவே
வரலாறு
1959-ஆம் ஆண்டில், கூட்டரசு நெடுஞ்சாலை (மலேசியா) (Federal Highway (Malaysia) திறப்பதற்கு முன்பு இங்கு ஒரு புதிய தொழில்துறை மண்டலம் (Sungai Way industrial zone) நிறுவப்பட்டது. அந்த வகையில், பெட்டாலிங் ஜெயா பகுதியில் முதன்முதலில் வளர்ச்சி பெற்ற கிராமம் சுங்கைவே கிராமம் ஆகும்.
முன்பு இது ஒரு கிராமம். சுங்கைவே பகுதியில் ஒரு புதுக் கிராமம் உருவாக்கப்பட்டது. அந்தக் கிராமம் படிப்படியாக வளர்ச்சி அடைந்து பெரும் நகரமானது. இப்போது சுங்கைவே கிராமம் என்பது இல்லை.
முதல் குடியேற்றம்
சுங்கைவே பகுதியில் ஓடும் சுங்கைவே நதியின் நினைவாக புதிய கிராமத்துக்குப் பெயர் சூட்டப்பட்டது. 1870-ஆம் ஆண்டுகளில் முதல் குடியேற்றம் நடைபெற்றது. 19-ஆம் நூற்றாண்டின் பிற்பகுதியில், சுங்கைவே கிராமத்தில் ரப்பர் தோட்டங்கள் இருந்தன. மற்றும் பல ஈயச் சுரங்கங்களும் இருந்தன.
2006-ஆம் ஆண்டில் சுங்கைவே கிராமம் நகரத் தகுதியைப் பெற்றது. பெட்டாலிங் மாவட்டத்துடன் இணைக்கப்பட்டது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள்
குவார்ட்சு
குவார்ட்சு (Quartz, குவார்ட்ஸ்; ஒலிப்பு: குவார்ட்ஃசு) என்பது புவியின் மேலோட்டில் (புறணியில்), சிலிக்கேட்டு வகைப் பாறைக் கனிமமாகிய ஃபெல்டுஸ்பாருக்கு அடுத்து மிகவும் அதிகமாகக் கிடைக்கும் கனிமமாகும். இது தொடர்ச்சியான SiO4 சிலிக்கான்-ஆக்சிசன் மூலக்கூற்றால் ஆன நான்முகியாகும். இதில் இரண்டு நான்முகிகளுக்கு இடையில் ஆக்சிசன் பகிரப்பட்டிருக்கும். இதன் வாய்பாட்டை SiO4 எனக்குறிக்கலாம்.
குவார்ட்சில் பல வகைகள் உள்ளன. அவற்றுள் சில மதிப்பு மிகு இரத்தினக் கற்களாகும். ஐரோப்பாவிலும் மத்திய கிழக்கிலும் குவார்ட்சின் சில வகைகள் நகைகள் செய்யவும் கல்லோவியத்திற்கும் பயன்படுத்தப்படுகின்றன.
"குவார்ட்சு" எனும் சொல்லின் பிறப்பியல் 14-ஆம் நூற்றாண்டின் முற்பகுதியில் இருந்த செர்மானிய மொழியிலிருந்து தொடங்குவதாகக் கருதுகின்றனர். குவார்ட்சு (quartz) எனும் சொல் நடுவுயர் செருமானியச் சொல்லாகிய twerc என்பதன் மாற்று வடிவான querch என்பதன் சுருக்கமாக quartz என்று வந்திருக்கவேண்டும் என்று கருதுகின்றனர். இது வேறு வழியாகவும் வந்திருக்கலாம் என்றும் கருதுகின்றனர். "உறுதி", "கெட்டி" என்னும் பொருள்கள் தரும் "twardy" என்னும் மேற்கு சிலாவியச்சொல்லும், "tvrdý" என்னும் செக் மொழிச் சொல்லும்,  போலிசு மொழிச்சொல்  ட்வார்டி (twardy) என்பதும் தொடர்புடையதாக கூறுவர்.
படிக இயல்பும் அமைப்பும்
thumb|left|100px|α-குவார்ட்சின் படிக அமைப்பு thumb|left|100px|β-குவார்ட்சின் படிக அமைப்பு
குவார்ட்சு முக்கோண படிக அமைப்பைச் சார்ந்தது. இதன் நல்லியல்பு படிக வடிவம் ஒவ்வொரு பக்கத்திலும் ஆறு பக்க பிரமிடுகளைக் கொண்டு முடிவுறும் ஆறு பக்கப் பட்டகமாகும். இயற்கையில் குவார்ட்சு படிகங்கள் பளிங்கிருமைத் தன்மை (Crystal twinning property), குலைவுத்தன்மை உடையனவாகவும் அருகிலுள்ள படிகங்களுடனோ பிற கனிமங்களுடனோ உள்வளர்ச்சி உடையனவாகவும் உள்ளன. மேலும் சில நேரங்களில் பக்கங்கள்/முகங்கள் அனைத்தும் ஒன்றிணைந்துப் படிகம் மிகப் பெரியதாகக் காட்சியளிக்கும்.
α-குவார்ட்சு முக்கோணப் படிக அமைப்பையும் வெளிக்குழு (space group) P3121ஐயும் P3221 முறையே கொண்டது. β-குவார்ட்சு அறுங்கோணப் படிக அமைப்பையும் வெளிக்குழு P6221ஐயும் P6421 முறையே கொண்டது. α-குவார்ட்சு, β-குவார்ட்சு இவ்விரண்டுமே கைரல் (Chiral) படிகங்களுக்கு எடுத்துக்காட்டுகளாகும். α-குவார்ட்சுக்கும் β-குவார்ட்சுக்கும் இடைப்பட்ட உருமாற்றம், அவற்றின் இணைக்கப்பட்ட விதத்தில் எவ்வித மாற்றத்தையும் ஏற்படுத்தாமல் நான்முக முக்கோணகத்தில் (Tetrahedron) ஒன்றைப் பொறுத்து மற்றொன்று சிறிய அளவிலான சுழற்சியையே கொண்டுள்ளது.
வண்ணத்தின் அடிப்படையில் வகைகள்
தூய குவார்ட்சு, காலங்காலமாக கல் படிகம் (சிலநேரங்களில் தெளிவான குவார்ட்சு) என்று அழைக்கப்படுகிறது. இது நிறமற்றது, ஒளியூடுருவும் தன்மை உடையது மேலும் லொதைர் படிகத்தைப் போன்று கருங்கல் ஓவியத்திற்கு பயன்படுத்தப்பட்டுவருகிறது. பொதுவான நிறமுடைய குவார்ட்சு படிகங்கள் எலுமிச்சை வண்ணக் குவார்ட்சு, இளஞ்சிவப்புக் குவார்ட்சு, செவ்வந்திக்கல், சாம்பல் வண்ணக் குவார்ட்சு, பால் வண்ணக் குவார்ட்சு ஆகியவற்றை உள்ளடக்கியது. குவார்ட்சின் வகைகளுக்கிடைப்பட்ட முதன்மையான வேறுபாடு அது பெரும்படிகமா (macrocrystalline) நுண்படிகமா (microcrystalline) அல்லது படிக வடிவற்றதா (cryptocrystalline) என்பதேயாகும். படிகவடிவற்ற வகைகள் ஒளியூடுருவுவனவாகவோ மிகவும் ஒளியூடுருவாத் தன்மையுடையனவாகவோ இருக்கும். ஆனால் பெரும்படிக வகைகள் அனைத்துமே ஒளியூடுருவும் வகையாகும்.
எலுமிச்சை வண்ண குவார்ட்சு
left|thumb|எலுமிச்சை வண்ண குவார்ட்சு சிட்ரின் (எலுமிச்சை வண்ண குவார்ட்சு) (citrin) எனும் குவார்ட்சு வகை வெளிறிய மஞ்சள் நிறத்திலிருந்து பழுப்பு நிறம் வரை நிறமாறுபாட்டைக் கொண்டுள்ளது. இயற்கை சிட்ரின்கள் மிகவும் அரிதானவை. வணிகநோக்கிலான சிட்ரின்கள் செவ்வந்திக்கல்லையோ சாம்பல் வண்ண குவார்ட்சையோ சூடுபடுத்திப் பெறப்படுகின்றன. மஞ்சள் புட்பராகத்திலிருந்து சிட்ரைனை வெட்டி எடுப்பது உறுதியான ஒன்றன்று. அவை கடினத்தன்மையில் வேறுபடுகின்றன. சிட்ரின் இரும்பு மாசுகளைக் கொண்டுள்ளது. மேலும் இயற்கையாகவே அரிதாகவே இது புலப்படுகிறது. பிரேசில் தான் சிட்ரின் உற்பத்தியில் முன்னணியிலிருக்கும் நாடாகும். அந்நாட்டின் ரியோ கிரான்டெ டு சுல் (Rio Grande do sul) எனும் மாநிலமே அதிகமாக உற்பத்தி செய்யப்படும் இடமாகும். இப்பெயர் இலத்தீன் மொழியில் மஞ்சள் என்று பொருள்படும் சிட்ரினா (citrina) எனும் சொல்லிலிருந்து தருவிக்கப்பட்டதாகும். மேலும் சிட்ரான் (citron) எனும் சொல்லுக்கும் அச்சொல்லே மூலமாகும். சிலநேரங்களில் சிட்ரினும் செவ்வந்திக்கல்லும் சேர்ந்தே ஒரு படிகத்திலேயே கிடைக்கும். இத்தகு படிகம் அமெட்ரின் (ametrine) எனப்படும்.
சிட்ரின் நவம்பர் மாதத்திற்கான பிறப்புக்கல் ஆகும்.
இளஞ்சிவப்பு குவார்ட்சு
left|thumb|இளஞ்சிவப்பு குவார்ட்சில் 4 இன்ச் உயரத்தில் (10 செ.மீ.) செதுக்கப்பட்ட ஒரு யானை இளஞ்சிவப்பு குவார்ட்சு வெளிறிய இளஞ்சிவப்பு நிறம் முதல் சிவப்பின் சாயல் (hue) வரை வண்ணம் பெற்றுள்ள ஒருவகை குவார்ட்சு ஆகும். இந்த நிறம், டைட்டானியம், இரும்பு அல்லது மாங்கனீசு ஆகியவற்றின் சிறிதளவான கலப்பினால் ஏற்படும். சில இளஞ்சிவப்பு குவார்ட்சு வகைகள் நுண்ணளவிலான ரூட்டைலைக் (TiO2) கொண்டிருக்கின்றன. அண்மைய X-கதிர் விளிம்பு விளைவு ஆய்வுகள் இந்த இளஞ்சிவப்பு நிறம் அலுமினியம் போரோ சிலிக்கேட்டுக் கனிமமாகிய, டியூமோர்டியரைட்டின் (Dumortierite) நுண்ணிய நார்களால் ஏற்படுகின்றன என்று காட்டுகின்றன.
செவ்வந்திக்கல்
left|thumb|செவ்வந்திக்கல், தென் ஆப்பிரிக்கா மங்கிய செவ்வூதா நிறம் முதல் அடர்வான செவ்வூதா நிறம் வரையிலான குவார்ட்சு பொதுவாக செவ்வந்திக்கல் (Amethyst) என்றறியப்படுகிறது.
சாம்பல் வண்ண குவார்ட்சு
Citrine|right|thumb|சாம்பல் வண்ண குவார்ட்சு சாம்பல் வண்ண குவார்ட்சு (Smoky quartz) அரைகுறையாக ஒளியூடுருவும் (translucent) வகையாகும். இது பழுப்பு-சாம்பல் வண்ண முழுமையான ஒளிபுகும் தன்மை முதல் முழுவதும் ஒளியூடுருவா நிலை வரை வேறுபடுகிறது. சில வகைகள் கருப்பு நிறத்திலும் உள்ளன.
பால் வண்ண குவார்ட்சு
thumb|பால் வண்ண குவார்ட்சு மாதிரி thumb|தோண்டியெடுக்கப்பட்ட [[அகஸ்ட்டஸ்|அகஸ்ட்டசின் பழைய உரோமானிய பிரதிபலிப்பு நரம்புக்கல்]] பால் குவார்ட்சு (milk quartz) அல்லது பால் வண்ண குவார்ட்சு (milky quartz) (வெங்கச்சாங்கல்) எனும் குவார்ட்சு வகையே பொதுவாக எங்கும் காணப்படும். இந்த வெண்ணிறம் சிறிய அளவிலான நீர்ம உள்ளீடாலோ (fluid inclusion) வளிம (வாயு) உள்ளீடாலோ அல்லது இரண்டின் உள்ளீடாலோ ஏற்பட்டிருக்கும்.
சதுர்த்தி
சதுர்த்தி என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் நான்காவது திதி சதுர்த்தி ஆகும். சதுர் எனும் வடமொழிச் சொல் நான்கு எனப் பொருள்படும். 15 நாட்களைக் கொண்ட தொகுதியில் நான்காவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் நான்காம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் நான்காம் நாளுமாக இரண்டு முறை சதுர்த்தித் திதி வரும். அமாவாசையை அடுத்துவரும் சதுர்த்தியைச் சுக்கில பட்சச் சதுர்த்தி என்றும், பூரணையை அடுத்த சதுர்த்தியைக் கிருட்ண பட்சச் சதுர்த்தி என்றும் அழைக்கின்றனர்.
குவார்ட்சு
நுண்ணமைப்பின் அடிப்படையிலான வகைகள்
வரலாறுகளில் பலகாலங்களாக கனிமத்தின் நிற அடிப்படையில் பல பெயர்கள் வழங்கப்பட்டாலும், தற்போது இடப்படும் அறிவியற்பெயர்கள் பொதுவாக அவற்றின் நுண்வடிவத்தை வைத்தே உள்ளன. படிகவடிவமற்ற படிகங்களுக்கு நிறம் இரண்டாவது அடையாளப்படுத்தியாக உள்ளது. மேலும் நிறமே பெரிய அளவிலான படிகங்களுக்கு முதன்மையான அடையாளச்சுட்டியாக உள்ளது.
சதுர்த்தி
வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். சதுர்த்தித் திதி நான்காவது திதியும் 19 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 36 பாகையில் இருந்து 48 பாகை ஆகும் வரை உள்ள காலம் சுக்கில பட்சச் சதுர்த்தித் திதியும், 216 பாகையிலிருந்து 228 பாகை வரை செல்வதற்கான காலம் கிருட்ண பட்சச் சதுர்த்தியும் ஆகும்.
இந்து சமயச் சிறப்பு நாட்கள்
இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. சதுர்த்தித் திதியில் வரும் பண்டிகைகளும், விரதங்களும் பின்வருமாறு:
வெளி இணைப்புகள்
பகுப்பு:திதிகள்
குவார்ட்சு
தயாரிப்பில் இணைப்பு முறையும் செயற்கை முறையும்
இயற்கைக் குவார்ட்சு எப்போதும் பளிங்கிருமையாதல் (crystal twinning) என்னும் படிகப் பிழை கொண்டிருக்கும். எனவே தொழிலகங்களில் பயன்படுத்தப்படும் பல குவார்ட்சு வகைகள் செயற்கையாக உற்பத்தி செய்யப்பட்ட பெரிய, குறையில்லாத, பளிங்கிருமையாகாப் படிகங்கள் ஆகும்.
குவார்ட்சின் பயன்பாடுகள்
குவார்ட்சு சிலிக்கான் ஆக்சைடு என்பதால் பற்பல சிலிக்கான் சேர்மங்கள் உருவாக்கத்தில் பயன்படுகின்றது. ஒருங்கிணைத்த சிலிக்கான் தொகுப்புச் சுற்றுகள் (IC) செய்யத் தேவையான அடிப்படை சிலிக்கான் சில்லுகளைச் (silicon wafers) செய்வதில் இதன் பயன் இல்லாவிடினும் அவற்றைச் செய்யப் பயன்படும் பல உயர்வெப்பநிலை உலைகளில் இது குழாய்களாகப் பயன்படுகின்றது. சிலிக்கோன் என்னும் பலபடி செய்யவும் பயன்படுகின்றது. உயர் வெப்பநிலையை நிலைமைப் பண்புடன் தாங்கும் என்பதால் பல தொழிலகங்களில் உராய்வுப்பொருளாகவும் (abrasive), உரு வடிப்பு அச்சுகளாகவும், சுட்டாங்கல் (Ceramics), பைஞ்சுதை (cement) செய்வதில் பயன்படுகின்றது.
படிக அழுத்தமின் விளைவு
குவார்ட்சுப் படிகங்களின் சிறப்பான பண்புகளில் ஒன்று அழுத்தமின் விளைவு (பீசோமின்சாரம்) கொண்டிருப்பது. புறவிசை ஒன்று தரப்படும்பொழுது படிக அமைப்பு சிறிதளவு மாற்றம் பெறுவதால், குவார்ட்சு கட்டியில் மின்னழுத்தம் உருவாக்கும். இன்றைய படிக அழுத்தமின் விளைவின் முதன்மையான பயன்பாடு படிக அலையியற்றி ஆகும். குவார்ட்சு கடிகாரம் எனும் கருவியும் இப்படிகத்தைப் பயன்படுத்தி உருவாக்கப்பட்டதே ஆகும். குவார்ட்சு படிக அலையியற்றியின் ஒத்திசைவு அதிர்வெண் இயந்திரவியல் முறைகள் மூலம் மாற்றப்படுகின்றன. இக்கருத்தை அடிப்படையாகக் கொண்டே மிகக் குறைந்த எடை மாற்றங்களையும் குவார்ட்சு படிக நுண்ணளவியில் (quartz crystal microbalance) அளவிட உதவுகிறது. மேலும் ஆவியாக்கிப் படியச்செய்தோ தெறிப்பு முறையிலோ மென்படலங்கள் உருவாக்கும்பொழுது, படிகத்தின் எடைமாற்றத்தால் அதிர்வெண் மாறுவதைக் கொண்டு படிந்த பொருளின் தடிமனை அளக்கவும் கண்காணித்துக் கட்டுப்படுத்தவும் (thin-film thickness monitor) முடியும். கணினிகளில் மையச்செயலகத்தின் உள்ளே இயங்கும் துல்லிய கடிகாரங்களுக்கும் இது பயன்படுகின்றது.
கிடைக்கும் விதம்
கருங்கல்லிலும், பிற தீப்பாறைகளிலும் குவார்ட்சு ஒரு அடிப்படைக் கூறாக உள்ளது. படிவுப் பாறைகளான மணற்கல், மென்களிமண் கல் (shale) போன்றவற்றிலும் இது உள்ளது. மேலும் சில கால்சியம் கலந்த அல்லது கால்சியமும் மக்னீசியமும் கலந்த கார்பனேட் பாறைகளிலும் காணக்கிடைக்கின்றன. வானிலை, தட்பவெப்ப நிலைகளால் மாறும் தன்மையை அளக்கும் கோல்டுரிச்சு கரைப்பான் வரிசைப்படி, குவார்ட்சு மிகவும் குறைவான தாக்கத்தையும், மிகவும் நிலையான வேதியியல் வடிவத்தையும் கொண்ட ஒரு பொருள் என்று அறியபப்டுகின்றது.
பிற கனிமங்களின் தாதுக்களிலும் இது உடன் கிடைக்கிறது. மிகவும் சரியாக உருவான படிகங்கள் பல மீட்டர் நீளம் வரையும், 640  கிலோ கிராம்  எடை வரையும்  அடைகின்றன.
இயற்கையாகக் கிடைக்கும் குவார்ட்சு படிகங்கள் மிகத் தூய்மையானவை. இவை சிலிக்கான் செதில்கள் உற்பத்தியில் முதன்மையானப் பங்காற்றுகின்றன. இவை அரியவை மேலும் விலை அதிகமானவை. மிகுதூய்மையான குவார்ட்சு, அமெரிக்காவின் வடக்கு கரோலினா மாநிலத்திலுள்ள ஸ்ப்ரூஸ் பைன் சுரங்கத்தில் இருந்து கிடைக்கின்றது.
தொடர்புடைய சிலிக்கா கனிமங்கள்
பெரும்பாலும் மெக்சிக்கோவில் கிடைக்கும் டிரைடிமைட்டும், 1470 °C வெப்பநிலைக்கு மேல் நிலைமை கொள்ளும் கிரிஸ்டோபலைட்டும் SiO2-இன் உயர்வெப்பநிலை மாற்றியங்கள் (ஒரே பொருள் மாற்றுரு கொண்டிருத்தல்). இவை சிலிக்கா எரிமலைப் பாறைகளில் உருவாகின்றன. கோயெசைட்டு புவியின் கருவத்தை விடவும் அதிக அழுத்தம் கொண்ட அதனைப் போன்ற பாறைகளில் உருவாகும் இன்னொரு வகையான மாற்றியம் (polymorph) ஆகும். சதுரப்பட்டக வடிவில் அமையும் ஸ்டிசோவைட்டும் (Stishovite), அண்மையில் செவ்வாய்க் கோளிலும் கண்டுபிடிக்கப்பட்ட சைவர்டைட்டும் (Seifertite) அதிக அழுத்தத்தில் உருவாகும் பிற அடர்வுமிகு மாற்றியம் ஆகும். லெகாடெலியெரைட் என்பது படிகவடிவமற்ற சிலிக்கா கண்ணாடி SiO2 ஆகும். இது மின்னல் குவார்ட்சு மணல் மீது மோதுவதால் உருவாகிறது.
வரலாறு
thumb|குவார்ட்சு மூலம் செய்யப்பட்ட கொள்கலன். காலம் 10-ஆம் நூற்றாண்டு right|thumb|குவார்ட்சு படிகத்தின் ஒளியூடுருவு தன்மை குவார்ட்சு (quartz) எனும் சொல் செர்மானிய மொழியிலிருந்து வருவதாகும்.. இச்சொல் சிலாவியத்தை மூலமாகக் கொண்டது. (செக் சுரங்கத்தொழிலாளர்கள் இதனை கியெமென் (křemen) என்றழைத்தனர்). இச்சொல்லின் மூலத்தைச் சில இடங்களில் குவெர்க்லுஃப்டெர்சு (Querkluftertz) என்ற இடையீடு-விரிசல் தாது (cross-vein ore) என்று பொருள்படும் சாக்சன் சொல் என்றும் கூறுவதுண்டு.
அயர்லாந்திய மொழியில் குவார்ட்சு எனும் சொல்லுக்கு கதிரவக் கல் (stone of sun) என்று பொருள். ஆஸ்திரேலிய பழங்குடியின நம்பிக்கையின்படி குவார்ட்சு மாயமந்திரத் தன்மைகளைக் கொண்ட மபன் (maban) என்ற பொருளாக அறியப்பட்டிருக்கிறது. . அயர்லாந்து நாட்டில் இறந்தோரைப் புதைக்கும் இடங்களில் பரவலாகக் காணப்பட்டது. மேலும் குவார்ட்சு கற்கள் ஆயுதங்களாகவும் வரலாற்றுக்கு முந்தைய காலங்களில் பயன்பட்டிருந்திருக்கின்றன.
முன்னாட்களில் கிழக்கு ஆசியாவிலும் கொலம்பசுக்கு முந்தைய அமெரிக்காவிலும் ஐரோப்பாவிலும் மத்திய கிழக்கிலும் பச்சைக்கல்லே (jade) விலைமதிக்கத்தகு ஒன்றாகவும் நகைகள் செய்யவும், கல்லோவியங்கள் தீட்டவும் பயன்படுத்தப்பட்டும் வந்தது. இந்த முறையே 19ஆம் நூற்றாண்டின் இடைப்பகுதி வரை தொடர்ந்துவந்தது.
உரோமானிய இயற்கை அறிஞர் மூத்த பிளினி (Pliny the Elder) குவார்ட்சைப் பல காலங்களாக உறைந்திருக்கும் பனிக்கட்டி என்று நம்பினார். படிகம் என்ற சொல்லைக் குறிக்கும் ஆங்கிலச் சொல் "crystal" என்பது கிரேக்க மொழிச் சொல்லான κρύσταλλος, ice என்பதிலிருந்து வந்ததேயாகும். அவர் இந்த கருதுகோளைக் குவார்ட்சு ஆல்ப்ஸ் மலையின் பனியாறுகளுக்கு அருகில் காணப்படுவதாகவும் ஆனால் எரிமலைகளுக்கு அருகில் காணப்படவில்லையென்றும் கூறி ஆதரித்தார். அவருக்கு ஒளியை நிறமாலையாக குவார்ட்சு மாற்றுவதும் தெரிந்திருந்தது. இக்கருதுகோளே 17ஆம் நூற்றாண்டு வரையிலும் நீடித்தது.